-         www.bonitate.ro nu copiaza, nu este mostenita si nu se bazeaza pe nicio relatie PD-L a domnului Silviu Prigoana;
-         www.bonitate.ro nu colaboreaza cu Banca Nationala a Romaniei, informatiile inregistrate in Centrala Incidentelor de Plata fiind furnizate contra cost de catre o banca comerciala din Romania prin utilizarea formularului prevazut în Anexa nr. 9 de la regulamentul mentionat in comunicatul BNR citat de hotnews.ro. Raportul DEMO prezentat pe prima pagina a portalului bonitate.ro contine date fictive (inclusiv denumirea persoanei declarante – respective banca) pentru a nu aduce prejudicii de imagine nimanui. Precizam ca Banca Nationala a Romaniei, prin oricare dintre reprezentantii ei, NU A ACCESAT portalul www.bonitate.ro;
-         SC BONITATE SRL e inregistrat ca operator la Autoritatea Nationala de Supraveghere a Prelucrarii Datelor cu Caracter Personal si utilizeaza in scopuri proprii (mentionate in Termenele si Conditiile de utilizare a portalului bonitate.ro) datele personale (nume si prenume, CNP, adresa, telefon, adresa de e-mail, date bancare, etc)  ale utilizatorilor portalui bonitate.ro cu consimtamantul expres si informat al acestora prin acceptarea Termenelor si Conditiilor de utilizare a portalului www.bonitate.ro. Inscrierea, alegerea tipului de cont, completarea si salvarea datelor se pot face doar dupa ce sunt citite si acceptate conditiile de utilizare a portalului bonitate.ro, utilizatorii avand posibilitatea sa nu accepte aceste conditii;
-         Pentru utilizarea portalului www.bonitate.ro nu se percepe o taxa minima de 10 Euro si nu exista abonament. Precizam ca reporterul dvs. nu a avut minima decenta ca in investigatia lui sa se inregistreze pe bonitate.ro si sa verifice singur modul de inregistrare, utilizare si functionare a portalului.
-         Portalul www.bonitate.ro functioneaza ca un centru de informare, prelucrare, gestionare, arhivare si comunicare a incidentelor de plata raportate de utilizatorii portalului (persoane fizice si/sau juridice din Romania). Incident de plata este denumirea juridica a popularului cuvant “ţeapa” si BNR nu detine marca inregistrata pentru aceasta expresie. Utilizarea ei fiind libera si neingradita pentru orice institutie sau persoana fara acordul BNR;
-         Mentionam ca SC BONITATE SRL, Honorius Prigoana, ceilalti asociati nu au fost implicati in niciun scandal cu CNA-ul sau cu reprezentantii acestei institutii, asa cum scrie in articolul publicat de dvs.
 
In incheiere mentionez ca suntem disponibili pentru orice fel de precizari legate de activitatea si functionalitatea portalului www.bonitate.ro si in scopul informarii cat mai exacte si mai apropiate de adevar a cititorilor site-ului dvs.
 
Cu stima,
 
Adrian Soneriu
Director General www.bonitate.ro